
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 422 

6 Ιουνίου 1994 


ΥΠΟΥΡΓΙΚΕΣ Α ΠΟΦΑΣΕΙΣ { ΕΓΚΡΙΣΕΙΣ 

Αριβ. 920 

Διεθνής πλειοδοτικός διαγωνισμός για την παραχώρηση 
δέκα (10) αδειών λειτουργίας καζίνων. 

Ο ΥΠΟΥΡΓΟΣ ΤΟΥΡΙΣΜΟΥ 

1. Έχοντας υπόψη: 

α) Το Ν. 1835/10.03.1989 (ΦΕΚ 76Α) «Σύσταση 
Υπουργείου Τουρισμού και ρύθμιση θεμάτων δημόσιας 
διοίκησης». 

β) Το Π.Δ. 459/12.11.1993 (ΦΕΚ 139Α’) «Ανασύσταση 
του Υπουργείου Τουρισμού και καθορισμός των αρμοδιο¬ 
τήτων του». 

γ) Το Ν. 2160/93 (ΦΕΚ 118/93) «Ρύθμιση για τον τουρι¬ 
σμό και άλλες διατάξεις». 

δ) Το Ν. 2206/94 (ΦΕΚ 62/94) «Ίδρυση, Οργάνωση, 
Λειτουργία, Ελεγχος Καζίνων και άλλες διατάξεις». 

ε) Το άρθρο 29Α του Ν. 1558/85 που συμπληρώθηκε 
με το άρθρο 27 του Ν. 2081 /92. 

στ) Την ανάγκη διεξαγωγής της διαδικασίας που προ¬ 
βλέπει το άρθρο 1 παρ.7 & 14 του Ν. 2206/94 για τπν επι¬ 
λογή των επενδυτών στους οποίους θα χορηγηθούν οι 
άδειες λειτουργίας καζίνου, αποφασίζουμε: 

2. Προκηρύσσουμε διεθνή πλειοδοτικό διαγωνισμό για 
την παραχώρηση δέκα (10) αδειών λειτουργίας καζίνου. 


Αυτές κατανέμονται στην χώρα ως ακολούθως: 
α) Στο Νομό Αττικής στη θέση Μον Παρνές 

στην Πάρνηθα Μία(1) 

β) Στο Νομό Αττικής εκτός Δήμου Αθηναίων Μία( 1 ) 

γ) Στο Νομό Θεσσαλονίκης εντός περιμετρικής 
ζώνης δέκα πέντε (15) χιλιομέτρων από την 
πλατεία Αριστοτέλους Θεσσαλονίκης. Μία (1) 

δ) Στη νήσο Κρήτη Μία(1) 

ε) Στη νήσο Ρόδο στο Ξενοδοχείο των Ρόδων Μία (1) 
στ) Στη νήσο Κέρκυρα Μία(1) 

ζ) Στο Ξενοδοχειακό Συγκρότημα Πόρτο Καρ- 

ράς του Νομού Χαλκιδικής. Μία (1) 

η) Στα όρια του Δήμου Λουτρακιού - Περαχώ- 

Ρ°ζ Μία(1) 

θ) Στο Νομό Αχαΐας Μία (1) 

ι) Στη νήσο Σύρο Μία(1) 


Οι υποψήφιοι για το διαγωνισμό θα πρέπει να γνωρίζουν 
ότι: 

α) Μπορούν να προτείνουν τη δημιουργία επιχειρήσεων 


καζίνων σε οποιαδήποτε τοποθεσία εντός των ορίων των 
παραπάνω περιοχών. 

β) Επιτρέπεται να χορηγηθούν τέσσερις (4) ακόμη 
άδειες επιχειρήσεων καζίνων ανά μία στο Νομό Φλωρίνης, 
στην περιοχή Δοϊράνης, στη Θράκη και στην Ήπειρο με 
σχετικές αποφάσεις του Υπουργού Τουρισμού. 

γ) Αλλες άδειες λειτουργίας επιχειρήσεων καζίνων επί 
πλέον των ανωτέρω δέκα τεσσάρων (14) επιτρέπεται να 
χορηγούνται μετά την πάροδο δώδεκα (12) ετών από τη 
δημοσίευση του Ν. 2206/1994. 

δ) Απαγορεύεται η μεταφορά των επιχειρήσεων καζίνων 
εκτός των ζωνών που ορίζεται παραπάνω για όλο το χρόνο 
παραχώρησης της άδειας. 

ε) Εξαιρετικά επιτρέπεται μετά πάροδο τριετίας από την 
χορήγηση της άδειας του άρθρου 1 παρ. 6 του Ν. 2206/94 
η μεταφορά της επιχείρησης του Μον Παρνές από την 
Πάρνηθα εκτός των ορίων του Δήμου Αθηναίων (άρθρο 1 
παρ. 3 του Ν. 2206/94). 

Ο τόπος και χρόνος της μεταφοράς θα πρέπει να έχουν 
προταθεί εξ αρχής στις προτάσεις των υποψηφίων επεν¬ 
δυτών και να εγκριθούν με την απόφαση χορήγησης της 
αδείας. 

στ) Οι χορηγούμενες άδειες είναι οριστικές και δεν επι¬ 
τρέπεται η χορήγηση προσωρινών αδειών ή οποιαδήποτε 
λειτουργία της επιχείρησης κατά παρέκκλιση των όρων 
που καθορίζονται στην άδεια. 

3. ΕΠΙΤΡΟΠΗ ΔΙΕΞΑΓΩΓΗΣ ΔΙΑΓΩΝΙΣΜΟΥ 

Ο διαγωνισμός θα διενεργηθεί από την Επιτροπή που 
προβλέπει το άρθρο 1 παρ. 8 & 9 του Ν. 2206/1994. 

Ν Επιτροπή είναι αρμόδια για τη διαδικασία αξιολόγησης 
των υποψηφίων με σκοπό την χορήγηση των αδειών σε 
κατάλληλους επενδυτές που συμμετέχουν στο διαγωνι¬ 
σμό μέσα στο πλαίσιο του Νόμου. 

Η Επιτροπή θα επικουρείται από Γραμματεία που θα συ- 
σταθεί ειδικά γι’ αυτό το σκοπό. 

4. ΔΙΑΔΙΚΑΣΙΑ ΥΠΟΒΟΛΗΣ ΠΡΟΣΦΟΡΩΝ 

Οι τελικές αναλυτικές προσφορές των υποψηφίων θα 
υποβληθούν σύμφωνα με το χρονοδιάγραμμα της παρ. 6 
εντός προθεσμίας 60 ημερών απο την επομένη της δημο¬ 
σίευσης της απόφασης αυτής στην Εφημερίδα της Κυ- 
βερνήσεως και μέχρι ώρα 17.00 της τελευταίας ημέρας 
στη διεύθυνση: 

ΥΠΟΥΡΓΕΙΟ ΤΟΥΡΙΣΜΟΥ 

ΕΠΙΤΡΟΠΗ ΔΙΕΘΝΟΥΣ ΠΛΕΙΟΔΟΤΙΚΟΥ ΔΙΑΓΩΝΙΣΜΟΥ 

5ος ΟΡΟΦΟΣ - ΓΡΑΦΕΙΑ 517-518 
105 64 - ΑΘΗΝΑ - ΕΛΛΑΔΑ 
ΤΗΛ.: 3221239 ΡΑΧ: 3232605 


Προσφορές που κατατίθενται μετά την παραπάνω ημε¬ 
ρομηνία και ώρα είναι εκπρόθεσμες και δεν λαμβάνονται 
υπ’ όψιν. 

Οι υποψήφιοι θα υποβάλουν την προσφορά τους που θα 
έχει συνταχθεί σύμφωνα με την παρ. 11 της παρούσας 
απόφασης σε δέκα (10) αντίγραφα. Η προσφορά θα πρέ¬ 
πει να συνταχθει μόνο στην Ελληνική γλώσσα και να εκτυ¬ 
πωθεί στο καθιερωμένο σχήμα εγγράφου Α4 με μαύρο με¬ 
λάνι. 

5. ΔΙΑΔΙΚΑΣΙΑ ΕΠΙΛΟΓΗΣ 

Η επιλογή των υποψηφίων για τη χορήγηση αδειών θα 
διενεργηθεί σε δυο στάδια: 

Α' Στάδιο - Σύνταξη και υποβολή των τελικών αναλυτι¬ 
κών προσφορών 

Οι τελικές αναλυτικές προσφορές θα πρέπει να έχουν 
υποβληθεί εντός εξήντα (60) ημερών από τη δημοσίευση 
της απόφασης αυτής στην Εφημερίδα της Κυβερνήσεως 
και θα αποτελούνται απο τα μέρη που αναφέρονται λεπτο¬ 
μερώς στην παρ.11 της απόφασης αυτής. 

Η Επιτροπή θα διενεργήσει προκαταρκτική μελέτη 
κάθε προσφοράς για να ελέγξει εάν πληροί τις προϋποθέ¬ 
σεις της παρούσας απόφασης. 

Οι προσφορές που πληρούν τις προϋποθέσεις θα εξε- 
τασθούν ως προς τα πιθανά πλεονεκτήματα και οφέλη 
τους. 

Κατά το Α στάδιο η μελέτη και η εκτίμηση θα επικε¬ 
ντρωθεί στο τμήμα των προσφορών που αφορά το ήθος 
και την εντιμότητα - οικονομική φερεγγυότητα των υπο¬ 
ψηφίων και τα προσόντα και την εμπειρία τους στη διαχεί¬ 
ριση και λειτουργία επιχειρήσεων καζίνων ή άλλων τουρι¬ 
στικών επιχειρήσεων καθώς και τη χρηματοδότηση από 
αδιάβλητη πηγή. 

Στο τέλος του Α' σταδίου θα συνταχθεί κατάλογος επι- 
λεγέντων για περαιτέρω αξιολόγηση. 

Β Στάδιο - Αποστολή εγγράφου στους επιλεγέντες 
Οι επιλεγέντες θα κληθούν να υποβάλουν την εγγυη¬ 
τική επιστολή συμμετοχής τους στο Β’ στάδιο του διαγωνι¬ 
σμού. Κατά το στάδιο αυτό θα μελετηθεί το τμήμα των τε¬ 
λικών αναλυτικών προσφορών που θα αφορά το επιχειρη¬ 
ματικό σχέδιο ανάπτυξης το οποίο προτείνουν οι υποψή¬ 
φιοι με βάση τα αντικειμενικά κριτήρια που θέτει ο Νόμος 
και αναπτύσσονται λεπτομερώς στην παρ. 8 της απόφα¬ 
σης αυτής. 

Η μελέτη των παραπάνω στοιχείων θα αποτελεί τη βάση 
της τελικής επιλογής των υποψηφίων. 

Κατά την αξιολόγηση της τελικής αναλυτικής προσφο¬ 
ράς, θα διατεθεί χρόνος στους υποψηφίους για την προ¬ 
φορική ανάπτυξη των προτάσεών τους. Η απόφαση της 
Επιτροπής θα εκδοθεί μετά απο διάσκεψη σε μια συνεχή 
Συνεδρίαση. Οι επιλέγεντες υποψήφιοι που πληρούν όλες 
τις προδιαγραφές του νόμου και της παρούσας απόφασης 
θα προταθοόν από την Επιτροπή για να λάβουν άδεια, θα 
κατακυρωθεί σ’ αυτούς το αποτέλεσμα του διαγωνισμού 


και θα τους χορηγηθεί η άδεια με απόφαση του Υπουργού 
Τουρισμού. 

6. ΧΡΟΝΟΔΙΑΓΡΑΜΜΑ 

Οι διαδικασίες του διαγωνισμού διεξάγονται εντός των 
κατωτέρω ενδεικτικών προθεσμιών, τις οποίες ο Υπουρ¬ 
γός Τουρισμού διατηρεί το δικαίωμα να μεταβάλει, εάν 
κριθεί αναγκαίο, μετά από πρόταση της Επιτροπής διαγω¬ 
νισμού. 

Για τη μελέτη του χρονοδιαγράμματος θα πρέπει να λη- 
φθεί υπ’ όψιν ότι ο αριθμός των ημερών που αναφέρεται 
σε κάθε φάση του διαγωνισμού προσαυξάνει τον αριθμό 
των ημερών του προηγούμενου σταδίου. Συνεπώς κάθε 
προθεσμία αρχίζει την επόμενη ημέρα απο τη λήξη της 
προηγούμενης προθεσμίας. 

α) Για διάστημα δέκα (10) ημερών απο την επομένη της 
δημοσίευσης της απόφασης αυτής στην Εφημερίδα της 
Κυβερνήσεως, θα παρέχονται στους ενδιαφερομένους 
από τη Γραμματεία της Επιτροπής τα σχετικά με το διαγω¬ 
νισμό έντυπα καθώς και διευκρινήσεις ή συμπληρωματι¬ 
κές πληροφορίες για τους όρους του διαγωνισμού και την 
προετοιμασία της τελικής αναλυτικής προσφοράς. 

β) Εντός πενήντα (50) ημερών θα κατατεθούν οι τελικές 
αναλυτικές προσφορές στην Επιτροπή διεξαγωγής του 
διαγωνισμού. 

γ) Εντός είκοσι (20) ημερών θα ολοκληρωθεί η επεξερ¬ 
γασία των στοιχείων των προσφορών που αφορούν το Α’ 
στάδιο επιλογής και θα υποβληθούν συμπληρωματικές 
πληροφορίες - διευκρινήσεις από τους υποψηφίους 
επενδυτές, εφόσον ήθελαν ζητηθεί από την Επιτροπή. 

δ) Εντός δέκα πέντε (15) ημερών θα γνωστοποιηθούν οι 
επιλεγέντες του Α' σταδίου και θα κατατεθεί η εγγυητική 
επιστολή συμμετοχής τους στο Β' στάδιο του διαγωνι¬ 
σμού. 

ε) Εντός είκοσι (20) ημερών θα αξιολογηθούν τα στοι¬ 
χεία των επιλεγέντων επενδυτών για το Β’ στάδιο του δια¬ 
γωνισμού και θα γίνει προφορική ανάπτυξη των προτά¬ 
σεών τους σε δημόσια συνεδρίαση. 

ζ) Εντός σαράντα (40) ημερών θα λάβει χώρα η διά¬ 
σκεψη και έκδοση της απόφασης της Επιτροπής και θα 
κατακυρωθεί το αποτέλεσμα του διαγωνισμού. 

Για οποιαδήποτε προτεινόμενη μορφή συγκροτήματος 
ισχύει το Ιδιο χρονοδιάγραμμα 
7. ΟΡΟΙ ΚΑΙ ΠΡΟΫΠΟΘΕΣΕΙΣ ΣΥΜΜΕΤΟΧΗΣ ΣΤΟ 
ΔΙΑΓΩΝΙΣΜΟ 

7.1 Δικαίωμα συμμετοχής στο διαγωνισμό έχουν: 
α) Ελληνικές ή αλλοδαπές Ανώνυμες Εταιρείες, που 
έχουν συσταθεί νόμιμα 

β) Κοινοπραξίες ανωνύμων εταιρειών που έχουν υπο¬ 
γράψει για το σκοπό αυτό συμφωνητικό κοινοπραξίας, το 
οποίο κατατίθεται στην Επιτροπή με την προσφορά. 

Οι μετοχές των εταιρειών αυτών είναι ονομαστικές. Αν 
υπάρχει μέτοχος Ελληνική ή αλλοδαπή ανώνυμη εταιρεία 
με ανώνυμες μετοχές δηλώνεται υπευθύνως ο τελικός κύ¬ 
ριος - κάτοχος των μετοχών αυτών. 

Το μετοχικό κεφάλαιο των εταιρειών που μετέχουν στο 
διαγωνισμό, ή το συνολικό μετοχικό κεφάλαιο των εται¬ 
ρειών που μετέχουν σε κοινοπραξίες δεν μπορεί να είναι 
κατώτερο των δύο (2) δις εκατομμυρίων (2.000.000.000) 
δραχμών που θα έχει καταβληθεί ολόκληρο πριν από τη 
χορήγηση της αδείας. 

γ) θα πρέπει να υπάρχει πλήρης κυριότητα ή νόμιμη κα¬ 
τοχή, για διάρκεια τουλάχιστον ίση προς την προτεινόμενη 

χρησιμοποίηση του ακινήτου στο οποίο πρόκειται να ανα¬ 
πτυχθεί η επιχείρηση καζίνου και οι συνοδευτικές σ’ αυτό 
εγκαταστάσεις αποδεικνυόμενη πλήρως με την υποβολή 
της πρότασης. 

7.2 Για τη συμμετοχή σε διαγωνισμό κάθε προσφορά 
συνοδεύεται υποχρεωτικά από: 

α) Αποδεικτικό κατάθεσης σε ειδικό λογαριασμό της 
Τράπεζας Ελλάδος που θα ορισθεί με απόφαση του 
Υπουργού Οικονομικών του ειδικού παραβόλου για την αί¬ 
τηση συμμετοχής στο διαγωνισμό ποσού δραχμών δύο 
εκατομμυρίων (2.000.000). 

β) Εγγυητική επιστολή Ελληνικής ή Αλλοδαπής Τράπε¬ 
ζας ύψους διακοσίων εκατομμυρίων (200.000.000) δραχ¬ 
μών. Η εγγυητική αυτή επιστολή θα επιστραφεί μετά την 
ολοκλήρωση του Α’ σταδίου του διαγωνισμού στους μη 
επιλέγεντες για το Β' στάδιο υποψηφίους επενδυτές και 
σε όσους επιλεγούν για το Β’ στάδιο μετά την έκδοση της 
απόφασης της Επιτροπής, για τη χορήγηση των αδειών με 
την προϋπόθεση ότι κατέθεσαν την εγγυητική επιστολή 
της αμέσως επόμενης παραγράφου εμπρόθεσμα. 

7.3. Για τη συμμετοχή τους στο Β' στάδιο επιλογής οι 
προκριθέντες στο Α' στάδιο υποψήφιοι είναι υποχρεωμέ¬ 
νοι να καταθέσουν εγγυητική επιστολή που να καλύπτει το 
σύνολο της οικονομικής αξίας των υποχρεώσεών τους σε 
μετρητά για τη χορήγηση της άδειας (βλ. κατωτέρω παρ. 
8, 4α) εντός της προθεσμίας που αναφέρεται στην παρ. 6 
της απόφασης αυτής. 

Η εγγυητική επιστολή θα επιστραφεί στον πλειοδότη 
που θα αναδειχθεί μετά την υπογραφή της σχετικής σύμ¬ 
βασης και αφού εκπληρώσει τις οικονομικές του υποχρε¬ 
ώσεις για την χορήγηση της άδειας, ενώ στους μειοδότες 
αμέσως μετά τον διαγωνισμό. 

8. ΚΡΙΤΗΡΙΑ ΑΞΙΟΛΟΓΗΣΗΣ 

Με στόχο την ίδρυση καζίνων υψηλών προδιαγραφών, 
που θα λειτουργούν κατά τα διεθνή πρότυπα και την πραγ¬ 
ματοποίηση σημαντικών επενδύσεων, επ’ ωφελεία του 
Ελληνικού Τουρισμού και της Εθνικής μας Οικονομίας και 
της δημιουργίας νέων θέσεων εργασίας για τους Έλληνες 
πολίτες, η αξιολόγηση των προσφορών από την Επιτροπή 
και η επιλογή των υποψηφίων θα γίνει με τα ακόλουθα - 
κατά στάδιο διαγωνισμού - κριτήρια αξιολόγησης (που θα 
ληφθούν υπ’ όψιν για την αιτιολόγηση της απόφασης της 
Επιτροπής). Αυτά αποτελούν τις βασικές προϋποθέσεις 
που θα πρέπει να πληρούν οι τελικές αναλυτικές προσφο¬ 
ρές. 

Α' Στάδιο 

- Ήθος και εντιμότητα των προσώπων της εταιρείας ή 
κοινοπραξίας εταιρειών. 

- Εμπειρία στην ανάπτυξη και λειτουργία επιχειρήσεων 
καζίνων και άλλων συναφών Τουριστικών ή Ξενοδοχεια¬ 
κών επιχειρήσεων. 

- Επάρκεια χρηματοδότησης από αδιάβλητη πηγή. 

Β’ Στάδιο 

- Αμεσο δημοσιονομικό όφελος. 

- Επωφελείς επιπτώσεις στπν Εθνική Οικονομία - Συμ¬ 
βολή στην τουριστική ανάπτυξη. 

- Διατήρηση θέσεων εργασίας των επιχειρήσεων καζίνων 
που ήδη λειτουργούν. 

- Δημιουργία νέων θέσεων εργασίας. 

- Ελάχιστη κοινωνική όχληση. 

- Πληρότητα και σαφήνεια της σχετικής προτάσεως και 
παροχή προσθέτων εγγυήσεων, (επί πλέον της εγγυητι- 

κής επιστολής) για την εκπλήρωση του συνόλου των υπο¬ 
χρεώσεων. 

8.1. Ήθος χαι εντιμότητα των προσώπων της εταιρείας 
ή κοινοπραξίας εταιρειών. 

Με την τελική αναλυτική προσφορά και τη συμπλήρωση 
των εντύπων που θα δοθούν στους ενδιαφερομένους από 
τη Γραμματεία που θα επικουρεί την Επιτροπή για τη διε¬ 
ξαγωγή του διαγωνισμού, οι υποψήφιοι υποχρεούνται να 
παράσχουν πλήρεις και ακριβείς πληροφορίες για τις εται¬ 
ρείες, τους μετόχους, τα μέλη του διοικητικού συμβου¬ 
λίου, τους διευθύνοντες συμβούλους και τα ανώτερα στε¬ 
λέχη των εταιρειών ή κοινοπραξιών εταιρειών και οποίο υ- 
δήποτε τρίτου που σχετίζεται με τη λειτουργία και διεύ¬ 
θυνση των επιχειρήσεων των Καζίνων, ώστε να αξιολογη¬ 
θεί από την Επιτροπή η φερεγγυότητα των υποψηφίων και 
των συνεργατών τους, η καταλληλότητα των σχετιζομέ- 
νων προσώπων, προκειμένου να εξασφαλιστεί ότι οι εται¬ 
ρείες ή πρόσωπα με ποινικό μητρώο, ύποπτες συνήθειες 
και διασυνδέσεις ή μειονεκτήματα ως προς την επιχειρη¬ 
ματική τους ακεραιότητα, ικανότητα ή εμπειρία θα απο¬ 
κλειστούν από οποιαδήποτε συμμετοχή ή σχέση με την 
ανάπτυξη, κυριότητα, διαχείριση ή λειτουργία των Καζί¬ 
νων. 

8.2. Εμπειρία στην ανάπτυξη και λειτουργία Καζίνων. 

Κατά την αξιολόγηση της προσφοράς και βάσει των ειδι¬ 
κών εντύπων που θα συμπληρωθούν από τους υποψη¬ 
φίους θα ληφθούν υπ’ όψιν οι κατωτέρω παράγοντες που 
αποδεικνύουν την επαγγελματική ικανότητα και εμπειρία 
σε τουριστικές επιχειρήσεις, εκμεταλλεύσεις Καζίνων ή 
συναφείς δραστηριότητες στον τουριστικό τομέα των 
υποψηφίων. 

- Υγιές ιστορικό διαρκούς κερδοφορίας και σταθερότη¬ 
τας των υποψηφίων στη λειτουργία Καζίνων, ξενοδοχεια¬ 
κών ή άλλων τουριστικών επιχειρήσεων για μια τουλάχι¬ 
στον πενταετία. 

- Αποδεδειγμένη ικανότητα διαχείρισης Καζίνων και του¬ 
ριστικών συγκροτημάτων παρεμφερούς μεγέθους και πε- 
ριπλοκότητας επιτυχώς και επικερδώς τόσο σε εθνικό όσο 
και σε διεθνές επίπεδο. 

- Αποδεδειγμένη ικανότητα στο σχεδιασμό την κατα¬ 
σκευή και ποιότητα του προϊόντος των υπηρεσιών και της 
λειτουργίας Καζίνων, ξενοδοχειακών ή άλλων τουριστικών 
επιχειρήσεων. 

- Στην περίπτωση που ο υποψήφιος είναι «Κοινοπραξία» 
καθένα από τα μέλη της «Κοινοπραξίας». 

8.3. Επάρκεια χρηματοδότησης από αδιάβλητη πηγη. 
Ιδιαίτερα θα ληφθούν υπ’ όψιν κατά τη επιλογή τα κρι¬ 
τήρια εξασφάλισης της βιωσιμότητας και της δυνατότητας 
πραγματοποίησης της επένδυσης. 

Ενδεικτικά θα εξετασθούν τα ακόλουθα: 
α) Το ύψος, το είδος και η αδιάβλητη πηγή της χρηματο¬ 
δότησης μαζί με το λόγο χρέους και ιδίων κεφαλαίων. 

β) Τα πιστωτικά ιδρύματα που χρηματοδοτούν την επέν¬ 
δυση και κάθε άλλος φορέας χρηματοδότησης. 

γ) Το ταμειακό πρόγραμμα της προτεινομένης επιχείρη¬ 
σης Καζίνου για πέντε χρόνια. 

δ) Η δυνατότητα ανταπόκρισης στις χρηματοοικονομι¬ 
κές υποχρεώσεις, από τη χορήγηση της άδειας έναντι του 
Δημοσίου και των πιστωτικών ιδρυμάτων που χρηματοδο¬ 
τούν το έργο προκειμένου να υλοποιηθεί εμπρόθεσμα. 

ε) Η οικονομική φερεγγυότητα των υποψηφίων επενδυ¬ 
τών και των Διευθυντών που θα απασχοληθούν στο Καζίνο 

ως και κάθε προσωπικό στοιχείο που θα κριθεί αναγκαίο. 

στ) Η στρατηγική του τρόπου επιχειρηματικής λειτουρ¬ 
γίας (ΓΠ3Γί<βΙΐη9). 

8.4. Αμεσο δημοσιονομικό όφελος. 

Οι υποψήφιοι θα πρέπει να αναφερθούν στα άμεσα οι¬ 
κονομικά οφέλη για το Δημόσιο από την προτεινόμενη 
ανάπτυξη Καζίνου. 

Αμεσο δημοσιονομικό όφελος αποτελούν τα ακόλουθα 
τέλη και έσοδα του Δημοσίου από τις επιχειρήσεις Καζί¬ 
νων: 

α) Η καταβλητέα χρηματική προσφορά από τον ανακη- 
ρυχθέντα πλειοδότη προκειμένου να του παραχωρηθεί η 
άδεια λειτουργίας Καζίνου σύμφωνα με το άρθρο 2 παρ. 7 
τουΝ. 2206/1994. 


Παρατίθενται στον ακόλουθο πίνακα τα όρια της άμεσα 
καταβλητέας προσφοράς για κάθε μια από τις επιλεγμέ¬ 
νες περιοχές όπου θα εγκατασταθούν Καζίνα 


ΤΟΠΟΘΕΣΙΑ 

ΔΡΑΧΜΕΣ 
(σε δισε- 


κατ.) 

1) Αττική - ΜΟΝ ΠΑΡΝΕΣ 

5,5 

2) Αττική - Εκτός Δήμου Αθηναίων 

10,0 

3) Θεσσαλονίκη 

7,5 

4) Νήσος Κρήτη 

7,5 

5) Νήσος Ρόδος 

1,5 

6) Νήσος Κέρκυρα 

1,5 

7) Νομός Αχαΐας 

1,5 

8) Λουτράκι Περαχώρας 

1,0 

9) Πόρτο Καρράς - Χαλκιδικής 

1,0 

10) Νήσος Σύρος 

0,25 


β) Η συμμετοχή του Δημοσίου στα μικτά κέρδη των παι- 
χνιδιών. 

Στον ακόλουθο πίνακα παρατίθενται τα ποσοστά συμ¬ 
μετοχής κατά επιχείρηση Καζίνου: 

(1) Αττική, θεσ/νίκη, Κρήτη, Κέρκυρα, Ρόδος, Ν. Αχαΐας 30% 

(2) Λοιπές θέσεις 20% 

γ) Το ειδικό ετήσιο τέλος, που θα αποδίδεται απ’ ευ¬ 
θείας στον Ε.Ο.Τ. παρατίθεται στον παρακάτω πίνακα 
κατά επιχείρηση Καζίνου. 


ΤΟΠΟΘΕΣΙΑ 

ΔΡΑΧΜΕΣ 


(σε δισε- 


κατ.) 

(1) Αττική, θεσ/νίκη, Κρήτη 

1,2 

(2) Ρόδος, Ν. Αχαΐας, Κέρκυρας 

0,2 

(3) Λοιπά Καζίνα 

0,05 


δ) Τέλη και δικαιώματα υπέρ της τοπικής αυτοδιοίκη¬ 
σης. Για την καταβολή τους οι επιχειρήσεις εξομοιώνονται 
με τις επιχειρήσεις Ξενοδοχείων Πολυτελείας. 

(άρθρο 2 παρ. 11 του Ν. 2206/94) 
ε) Λοιπά έσοδα υπέρ του Δημοσίου όπως ο φόρος εισο¬ 
δήματος, ΦΠΑ, κ.λπ. που θα πρέπει να υπολογιστούν στις 
προσφορές για μία πενταετία με βάση τα έσοδα της προ- 
τεινόμενης εκμετάλλευσης Καζίνου και των συνοδευτικών 
επιχειρήσεων (εστιατόρια, ξενοδοχεία κλπ). 

στ) Γ ια κάθε μια από τις άδειες λειτουργίας του Μον 
Παρνές της Πάρνηθας, της Νήσου Κερκύρας και της Νή¬ 
σου Ρόδου: στην χρηματική προσφορά για τις άδειες λει¬ 
τουργίας προστίθεται: 

(1) Η αξία εξαγοράς του ενεργητικού των αντίστοιχων 


επιχειρήσεων που λειτουργούν εκεί υπολογιζόμενη με 
βάση τα ετήσια καθαρά κέρδη των τελευταίων τριών ετών. 

Η κατώτατη προσφορά για την Πάρνηθα θα πρέπει να 
είναι τουλάχιστον ίση προς το πενταπλάσιον του μέσου 
ορού των καθαρών ετήσιων κερδών των τριών τελευταίων 
ετών, για την άδεια της Νήσου Ρόδου τουλάχιστον τριπλά¬ 
σιον και για την άδεια της Νήσου Κερκύρας τουλάχιστον 
ίσον προς το μέσο όρο των καθαρών ετησίων κερδών των 
τριών τελευταίων ετών. Εις την εξαγοραζομένη επιχεί¬ 
ρηση περιλαμβάνονται περιοριστικούς «ο αέρας» της επι- 
χειρήσεως και ο κινητός εξοπλισμός που βρίσκεται επί τό¬ 
που. Τα τυχόν κέρδη μέχρι την ημερομηνία παραδόσεως 
ανήκουν στον Ε.Ο.Τ. 

Εις τις μεταβιβαζόμενες επιχειρήσεις δεν περιλαμβάνε¬ 
ται οποιαδήποτε άλλη υποχρέωση εκτός από εκείνες που 
αναφέρονται εις το άρθρο 1 παρ. 6 του Ν. 2206/1994 για 
το απασχολούμενο προσωπικό. 

(2) Γ ια την άδεια της Πάρνηθας το ετήσιο μίσθωμα και οι 
δαπάνες συντηρήσεως του ξενοδοχείου και των βοηθητι¬ 
κών εγκαταστάσεων (τελεφερίκ) για μια τουλάχιστον εξα¬ 
ετία 

8.5. Επωφελείς επιπτώσεις στην Εθνική Οικονομία. 

Το πρόγραμμα ανάπτυξης Καζίνων στοχεύει ιδιαίτερα 

στην επίτευξη παρεπομένων οφελών στην Εθνική Οικονο¬ 
μία, όπως νέες επενδύσεις που αναμένεται να πραγματο¬ 
ποιηθούν στις περιοχές εγκατάστασης και λειτουργίας 
των Καζίνων ή σε άλλες περιοχές εντός της χώρας, η εισα¬ 
γωγή κεφαλαίων από το εξωτερικό για την χρηματοδότησή 
τους, η τόνωση της Ελληνικής Οικονομίας και γενικότερα 
η ανάπτυξη της περιοχής εγκατάστασης και λειτουργίας 
των Καζίνων και των άλλων περιοχών στις οποίες θα πραγ¬ 
ματοποιηθούν επενδύσεις. Οι υποψήφιοι θα πρέπει στην 
πρότασή τους με τρόπο σαφή και αποδεδειγμένο να ανα¬ 
φερθούν στις παραπάνω επιπτώσεις λαμβάνοντας υπόψιν 
την ιδιαίτερη σημασία του κριτηρίου αυτού για την αξιολό¬ 
γηση της προσφοράς. 

8.6. Συμβολή στην τουριστική ανάπτυξη. 

Ιδιαίτερα θα αξιολογηθεί η συμβολή της προτεινόμενης 
επένδυσης στον ελληνικό Τουρισμό και στην τουριστική 
ανάπτυξη της περιοχής δημιουργίας του Καζίνου. Συμ¬ 
βολή στην τουριστική ανάπτυξη θεωρείται ενδεικτικά: 

Η δημιουργία εγκαταστάσεων και έργων ειδικής τουρι¬ 
στικής υποδομής για την προσέλκυση στην Ελλάδα υψη¬ 
λής στάθμης τουριστών, Συνεδριακού Τουρισμού, Χειμε¬ 
ρινού Τουρισμού και θαλάσσιου Τουρισμού (Γιώτινγκ). 

8.7. Διατήρηση των θέσεων εργασίας των επιχειρήσεων 
που ήδη λειτουργούν. 

Κατά την αξιολόγηση των προτάσεων των υποψηφίων 
επενδυτών για τις επιχειρήσεις του Ε.Ο.Τ. Καζίνο Ξενοδο¬ 
χείο και Τελεφερίκ Πάρνηθας, Καζίνο Ρόδου και Καζίνο 
Κέρκυρας θα ληφθεί ιδιαίτερα υπ’ όψιν η αποδοχή του 
όρου από τους υποψήφιους του άρθρου 1 παρ. 6 του Ν. 
2206/94, σύμφωνα με τον οποίο στο παθητικό των επιχει¬ 
ρήσεων που θα μεταβιβασθεί στον πλειοδότη πγ ' ^μβά- 
νονται το σύνολο των συμβάσεων των εργαζόμενον στις 
άνω επιχειρήσεις και τμήματα επιχειρήσεων οι οποίες από 
της μεταβιβάσεως θα συνεχίζονται και θα διέπονται από 
το Ν. 2112/1929, το Β.Δ. 16/18/7/1920 και το Π.Δ. 572/ 
1988, ως συμβάσεις αορίστου χρόνου αναγνωριζομένου 
του συνολικού χρόνου προϋπηρεσίας του στον Ε.Ο.Τ., 
όσο και στον προηγούμενο ανάδοχο. Από την ρύθμιση 
αυτή εξαιρούνται οι μόνιμοι υπάλληλοι, όσοι έχουν θεμελι- 

ώσει δικαίωμα μονιμοποίησης σύμφωνα με τις διατάξεις 
του Ν. 2190/Ϊ994 και όσοι υποβάλλουν αίτηση για μετά¬ 
ταξη σύμφωνα με τις διατάξεις του Ν. 1943/1991 κατά το 
χρόνο έκδοσης του Ν. 2206/1994. 

8.8. Δημιουργία νέων θέσεων εργασίας. 

Σημαντικό παράγοντα στην αξιολόγηση των προσφορών 
θα αποτελέσουν οι νέες θέσεις εργασίας για τους Έλλη¬ 
νες πολίτες και ιδαίτερα για τους κατοίκους της περιοχής 
ανάπτυξης του Καζίνου κατά το στάδιο της κατασκευής 
και κατά την έναρξη λειτουργίας του Καζίνου και των άλ¬ 
λων συνοδευτικών εγκαταστάσεων. 

8.9. Ελάχιστη κοινωνική όχληση. 

Ιδιαίτερη σημασία στην αξιολόγηση των προσφορών θα 
έχει η επίδραση της προτεινόμενης ανάπτυξης των Καζί¬ 
νων στο άμεσο κοινωνικό και φυσικό περιβάλλον και κυ¬ 
ρίως σε περιοχές με ιδιαίτερη περιβαλλοντολογική ευαι¬ 
σθησία. 

Ενδεικτικά θα εξετασθοΰν τα ακόλουθα : 
α) Η καταλληλότητα της τοποθεσίας εγκατάστασης της 
επιχείρησης Καζίνο από άποψη προσπελασιμότητας με¬ 
ταφορικών μέσων και όψεως. 

β) Η δυνατότητα πραγματοποίησης της πρότασης για τη 
δημιουργία Καζίνου από τεχνικής πλευράς ως προς το 
σχεδίασμά και τη κατασκευή που αρμόζει. 

γ) Η ποιότητα του συγκροτήματος ώστε να ανταποκρί- 
νεται στις λειτουργικές και περιβαλλοντολογίας απαιτή¬ 
σεις καθώς και στα αισθητικά κριτήρια δημιουργίας πολυ¬ 
τελούς συγκροτήματος διεθνών προδιαγραφών. 

δ) Κατά τις διατάξεις του νόμου σε περίπτωση ανάπτυ¬ 
ξης του Καζίνου και των συνοδευτικών αυτού πάσης (ρύ¬ 
σεως εγκαταστάσεων σε εκτός σχεδίου πόλεως έκταση 
ισχύουν οι όροι και οι περιορισμοί δόμησης που αφορούν 
την ανέγερση ξενοδοχειακών μονάδων σε εκτός σχεδίου 
περιοχή. 

8.10. Πληρότητα και σαφήνεια της σχετικής προτάσεως 
και παροχή προσθέτων εγγυήσεων. 

Λεπτομέρειες θα απαιτηθούν για το Χρονοδιάγραμμα 
εκτέλεσης και το κόστος της προτεινόμενης επένδυσης 
και τους προϋπολογισμούς για τα πρώτα έτη λειτουργίας 
τους, τις εγγυήσεις του Β' σταδίου επιλογής, και τις εγγυ¬ 
ήσεις καλής εκτέλεσης που θα προσφερθούν από τους 
υποψηφίους. 

Αυτές θα θεωρηθούν ενδείξεις του πραγματικού ενδια¬ 
φέροντος των προκριθέντων για την παραχώρηση σε αυ¬ 
τούς άδειας λειτουργίας Καζίνο. Ειδικώτερα επι πλέον 
των εγγυητικών Επιστολών που προβλέπονται στις σχετι¬ 
κές διατάξεις θα εκτιμηθεί και κάθε άλλη μορφή εγγύησης 
και τραπεζικής σύστασης για την έγκαιρη πραγματοποί¬ 
ηση και βιωσιμότητα της προτεινόμενης συνολικής επέν¬ 
δυσης. 

9. ΔΙΑΣΚΕΨΗ - ΚΑΤΑΧΥΡΩΣΗ ΑΠΟΤΕΛΕΣΜΑΤΟΣ 
ΔΙΑΓΩΝΙΣΜΟΥ 

9.1 Διάσκεψη - Βαθμολόγηση υποψηφίων. 

Η Επιτροπή σε μία συνεχή Συνεδρίαση, βαθμολογεί με 
βαθμούς 0-5 τις προσφορές των επιλεγέντων - για το Β’ 
στάδιο - υποψηφίων στα παρακάτω αντικειμενικά κριτή¬ 
ρια επιλογής. 

Οι βαθμοί αυτοί πολλαπλασιάζονται με τους παραπλεύ- 
ρως αναγραφόμενους συντελεστές, εφόσον υπάρχουν. 

Αντικειμενικό κριτήριο Συντελεστές 

α) Αμεσο δημοσιονομικό όφελος 5 


β) Επωφελείς επιπτώσεις στην Εθνική 
Οικονομία 5 

γ) Συμβολή στήν Τουριστική ανάπτυξη 3 

δ) Διατήρηση των θέσεων εργασίας 
των επιχειρήσεων Καζίνων στις θέσεις 
Μον Παρνές, Κερκύρας και Ρόδου. 5 

ε) Δημιουργία νέων θέσεων εργασίας — 

στ) Ελάχιστη κοινωνική όχληση — 

ζ) Πληρότητα και σαφήνεια της σχετι¬ 
κής προτάσεως και παροχή προσθέτων 
εγγυήσεων (επί πλέον της εγγυητικής 
επιστολής) για την εκπλήρωση του συνό¬ 
λου των υποχρεώσεων _ 

Μετά τπν ολοκλήρωση της διαδικασίας επιλογής η Επιτροπή 
θα συντάξει πρακτικό στο οποίο θα καταχωρηθεί η αναλυτική 
βαθμολαν- ’:άθε μέλους της Επιτροπής, η αιτιολογία της βαθ¬ 
μολογίας ς, οι απόψεις όλων των μελών και θα υπογράφεται 
από όλα τα μέλη. 

9.2 Κα ίακύρωση αποτελέσματος του διαγωνισμού. 

Εντός δέκα ημερών από την αποστολή της σχετικής πρόσκλη¬ 
σης οι επιλεγέντες κατά θέση Καζίνου υποχρεούνται να προ¬ 
σκομίσουν αποδεικτικά κατάθεσης των προσφερθεισών χρημα¬ 
τικών προσφορών στον ειδικό λογαριασμό της Τράπεζας της Ελ¬ 
λάδος προκειμένου να εκδοθεί κατά τις διατάξεις του Νόμου 
απόφαση του Υπουργού Τουρισμού για την παραχώρηση των 
αδειών λειτουργίας επιχειρήσεων Καζίνων. 

Με την απόφαση αυτή θα καθορίζονται: 
α) Η ακριβής θέση των Καζίνων μέσα στα όρια των συγκεκρι¬ 
μένων περιοχών 

β) Η έγκριση των κτιριακών εγκαταστάσεων και 
γ) Η ημερομηνία έναρξης λειτουργίας τους 
Τα παραπάνω (α) και (β) στοιχεία θα περιγράφονται αναλυτικά 
στην απόφαση του Υπουργού Τουρισμού και θα ανταποκρίνο- 
νται στην προσφορά των επιλεγέντων όπως έγινε αποδεκτή. Με 
βάση τα στοιχεία αυτά στη συνέχεια θα υπογράφει η σχετική 
σύμβαση μεταξύ του επιλεγέντος και του Υπουργείου Τουρι¬ 
σμού. 

Σε περίπτωση που κάποιος πλειοδότης δεν εμφανισθεί 
εμπρόθεσμα για την προσκόμιση του παραπάνω αποδεικτικού η 
Επιτροπή τον κηρύσσει αυτοδικαίως έκπτωτο από τα δικαιώ- 
ματά του, οπότε οι εγγυήσεις α) για την συμμετοχή στο διαγωνι¬ 
σμό ποσού δρχ. 200.000.000 εκατομμυρίων και β) στο β’ στάδιο 
του διαγωνισμού - ποσού ίσου προς το ύψος της προσφερθεί- 
σης χρηματικής προσφοράς - εκπίπτουν αυτοδικαίως υπέρ του 
Ελληνικού Δημοσίου. 

Οι πλειοδότες είναι υποχρεωμένοι να πληρώσουν όλους τους 
κατά νόμο φόρους, τέλη και κρατήσεις καθώς και τα έξοδα δη- 
μοσιεύσεως της προκήρυξης. 

Η Επιτροπή δεν δεσμεύεται για τη χορήγηση άδειας σε 
οποιονδήποτε πλειοδότη. 

Κατά την χορήγηση της άδειας ο Υπουργός Τουρισμού ασκεί 
τον έλεγχο νομιμότητας των αποφάσεων της Επιτροπής. 

Το Υπουργικό Συμβούλιο δικαιούται να κρίνει άγονο το αποτέ¬ 
λεσμα του διαγωνισμού για μια ή περισσότερες θέσεις επιχειρή¬ 
σεων Καζίνων κατόπιν εισηγήσεως του Υπουργού Τουρισμού 
και να αναθέσει σε Αυτόν την προκήρυξη νέου διαγωνισμού. 

Σε περίπτωση ματαίωσης του διαγωνισμού για οποιοδήποτε 
λόγο ή οποιοσδήποτε ζημίας των υποψήφιων κατά τη διεξαγωγή 
του διαγωνισμού δεν προκύπτει δικαίωμα αποζημίωσης των 
συμμετεχόντων. 

Οι τελικές λεπτομερείς προσφορές θα διέπονται από τους 
Νόμους της Ελλάδας και κάθε δικαστική διαφορά του Υπουρ- 

γείου Τουρισμού με τον πλειοδότη στον οποίο κατακυρώ¬ 
θηκε ο διαγωνισμός υπάγεται στην αρμοδιότητα των δικα¬ 
στηρίων της Αθήνας. 

Σχετικά με τις υποχρεώσεις του πλειοδότη για την καλή 
εκτέλεση της σύμβασης και τις προβλεπόμενες κυρώσεις 
και για κάθε θέμα που δεν ορίζεται στην διακήρυξη ισχύ¬ 
ουν οι διατάξεις του Αστικού Κώδικα 

10. ΡΥΘΜΙΣΕΙΣ ΛΕΙΤΟΥΡΓΙΑΣ ΚΑΖΙΝΩΝ 
Η λειτουργία και η Εποπτεία των Καζίνων, οι πειθαρχι¬ 
κές ποινές σε περίπτωση παράβασης των όρων λειτουρ¬ 
γίας, τα επιτρεπόμενα παιχνίδια και οι κανονισμοί που διέ- 
πουν το προσωπικό των Καζίνων και οι διαδικασίες μεταβί¬ 
βασης των επιχειρήσεων Καζίνων καθώς επίσης οι περιο¬ 
ρισμοί, απαγορεύσεις, ποινικές κυρώσεις για την άσκηση 
παρεμφερούς δραστηριότητας από κάθε φυσικό πρό¬ 
σωπο ή νομικό πρόσωπο διέπονται από τις διατάξεις του 
Νόμου ή από τις προβλεπόμενες σε αυτόν να εκδοθούν ει¬ 
δικότερες Υπουργικές Αποφάσεις και κανονισμούς τπς 
Επιτροπής. 

1 ι_ ΚΑΤΑΡΤΙΣΗ ΚΑΙ ΥΠΟΒΟΛΗ ΠΡΟΣΦΟΡΩΝ 
11.1 Τρόπος υποβολής προσφορών - περιεχόμενο. 

Με ποινή να μη γίνει αποδεκτή η προσφορά υποβάλλε¬ 
ται δακτυλογραφημένη σε δέκα (10) αντίγραφα στην ελ¬ 
ληνική γλώσσα, μέσα σε σφραγισμένο φάκελλο. Οι προ¬ 
σφορές δεν πρέπει να έχουν ξέσματα, σβυσίματα, προ¬ 
σθήκες ή διορθώσεις. 

Στο φάκελλο κάθε προσφοράς πρέπει να αναγράφονται 
ευκρινώς: 

Η λέξη ΠΡΟΣΦΟΡΑ με κεφαλαία γράμματα 
Ο πλήρης τίτλος της αρμόδιας Υπηρεσίας που διενεργεί 
το διαγωνισμό. 

Ο αριθμός της Υπουργικής απόφασης και του φύλλου 
εφημερίδας της Κυβέρνησης στο οποίο έχει δημοσιευθεί 
Τα στοιχεία του αποστολέα - υποψήφιου επενδυτή. 

Για να υπάρχει συγκρισιμότητα των τελικών αναλυτικών 
προσφορών περιγράφεται παρακάτω λεπτομερώς το πε¬ 
ριεχόμενο της προσφοράς και τα έντυπα που πρέπει να 
συμπληρωθούν και τα οποία θα μοιράζονται στους ενδια¬ 
φερομένους από τη Γραμματεϊα της Επιτροπής. 

Οι προσφορές θα αποτελούνται από τέσσερα (4) τμή¬ 
ματα 

ΤΜΗΜΑ 1: Συνοδευτικό Έγγραφο 
ΤΜΗΜΑ 2: Στοιχεία των προσώπων και των εταιρειών 
ΤΜΗΜΑ 3: Πρόγραμμα ανάπτυξης και λειτουργίας Καζί¬ 
νων (ΤΕΧΝΙΚΗ ΠΡΟΣΦΟΡΑ) 

ΤΜΗΜΑ 4: Οικονομικά στοιχεία της προσφοράς (ΟΙΚΟ¬ 
ΝΟΜΙΚΗ ΠΡΟΣΦΟΡΑ). 

Στον κυρίως φάκελλο της προσφοράς τοποθετούνται 
όλα τα ζητούμενα δικαιολογητικά, το συνοδευτικό έγ¬ 
γραφο, καθώς και η εγγύηση συμμετοχή στο διαγωνισμό 
και το παράβολο συμμετοχής στο διαγωνισμό, που αναφέ- 
ρονται στην παρ.7.2. (α) ή (β) της απόφασης αυτής. 

Τα αναλυτικά στοιχεία των προσώπων και της εταιρείας 
όπως περιγράφονται παρακάτω τοποθετούνται σε χωρι¬ 
στό σφραγισμένο φάκελλο μέσα στον κυρίως φάκελλο με 
την ένδειξη «ΣΤΟΙΧΕΙΑ ΤΩΝ ΠΡΟΣΩΠΩΝ ΚΑΙ ΤΗΣ ΕΤΑΙ¬ 
ΡΕΙΑΣ». 

Ομοίως τα στοιχεία για το πρόγραμμα ανάπτυξης και 
λειτουργίας τοποθετούνται σε ξεχωριστό φάκελλο μέσα 
στον κυρίως φάκελλο με την ένδειξη «ΠΡΟΓΡΑΜΜΑ 
ΑΝΑΠΤΥΞΗΣ ΚΑΙ ΛΕΙΤΟΥΡΓΙΑΣ ΚΑΖΙΝΩΝ (ΤΕΧΝΙΚΗ 
ΠΡΟΣΦΟΡΑ). 


Τα οικονομικά στοιχεία της προσφοράς, η εγγύηση συμ¬ 
μετοχής και το παράβολο συμμετοχής τοποθετούνται σε 
χωριστό σφραγισμένο φάκελλο επίσης μέσα στον κυρίως 
φάκελλο με την ένδειξη «ΟΙΚΟΝΟΜΙΚΗ ΠΡΟΣΦΟΡΑ». 

11.2 Για τα επί μέρους τμήματα της προσφοράς σημει¬ 
ώνονται τα ακόλουθα 

I) ΣΥΝΟΔΕΥΤΙΚΟ ΕΓΓΡΑΦΟ 

Το συνοδευτικό έγγραφο θα πρέπει να περιλαμβάνει 
υποχρεωτικά τα παρακάτω στοιχεία του υποψήφιου κατό¬ 
χου άδειας λειτουργίας των Καζίνων, του υπεύθυνου για 
τη λειτουργία, των Διευθυντών καθώς και στελεχών που 
θα κατέχουν σημαντικές διοικητικές οικονομικές θέσεις: 

- ΟΝΟΜΑΤΕΠΩΝΥΜΟ 

- ΣΤΟΙΧΕΙΑ ΤΑΥΤΟΤΗΤΑΣ Η ΔΙΑΒΑΤΗΡΙΟΥ 

- ΔΙΕΥΘΥΝΣΗ Κ ΑΤ ΟI ΚΙ ΑΣ-ΕΡ Γ ΑΣΙΑΣ 

- ΙΔΙΟΤΗΤΑ ΣΤΗΝ ΕΠΙΧΕΙΡΗΣΗ 

Το παραπάνω έγγραφο πρέπει να έχει υπογράφει από 
τον Διευθύνοντα Σύμβουλο ή κάποιον άλλο εξουσιοδοτη¬ 
μένο εκπρόσωπο της εταιρείας. 

Η) ΣΤΟΙΧΕΙΑ ΤΩΝ ΠΡΟΣΩΠΩΝ ΚΑΙ ΤΗΣ ΕΤΑΙΡΕΙΑΣ 

Όσον αφορά τα στοιχεία των προσώπων και των εται¬ 
ρειών θα πρέπει 

(1) Να υποβληθούν: 

α) Για τους εκπροσώπους των εταιρειών και τα λοιπά 
πρόσωπα μελλοντικής διαχείρισης και λειτουργίας των 
Καζίνων όπως κατονομάζονται αναλυτικά στο Α’ μέρος 
των εντύπων που θα μοιρασθούν, τα παρακάτω δικαιολο- 
γητικά: 

- Απόσπασμα ποινικού μητρώου έκδοσης τελευταίου 
τριμήνου 

- Πιστοποιητικά αρμόδιας Δικαστικής ή Διοικητικής Αρ¬ 
χής από τα οποία προκύπτει ότι δεν τελούν: α) υπό πτώ¬ 
χευση, β) υπό εκκαθάριση, γ) υπό αναγκαστική διαχείριση 
ή ανάλογη διαδικασία 

- Βεβαίωση μη οφειλής στο Ι.Κ.Α ή άλλο ασφαλιστικό 
οργανισμό. 

- Αποδεικτικό φορολογικής ενημερότητας. 

- Πιστοποιητικό επιμελητηρίου για το ασκούμενο επάγ¬ 
γελμα έκδοσης του τελευταίου εξαμήνου. 

β) Για τις εταιρείες καταστατικό Ιδρυσής τους και εξου¬ 
σιοδότηση εκπροσώπησής τους καθώς και όλα τα δικαιο- 
λογητικά που αναφέρονται στην περίπτωση α εκτός του 
αποσπάσματος ποινικού μητρώου ή του ισοδυνάμου προς 
τούτο εγγράφου. 

γ) Για τις Κοινοπραξίες εταιρειών το σχετικό συμφωνη¬ 
τικό που αποδεικνύει κατά τις διατάξεις του Νόμου ότι 
έχουν συσταθεί γι’ αυτό το σκοπό και εξουσιοδότηση εκ¬ 
προσώπησής τους. Για τις επιμέρους εταιρίες που συνι- 
στούν την Κοινοπραξία απαιτούνται και όλα τα δικαιολογη- 
τικά που αναφέρονται στην περίπτωση α εκτός του απο¬ 
σπάσματος ποινικού μητρώου ή του ισοδυνάμου προς 
τούτο εγγράφου. 

Προκειμένου περί αλλοδαπών συμμετεχόντων στο δια¬ 
γωνισμό θα προσκομίζονται αντίστοιχα δικαιολογητικά εφ’ 
όσον εκδίδονται από τις αρμόδιες κρατικές αρχές στη 
χώρα όπου έχει έδρα η εταιρεία ή σε αντίθετη περίπτωση 
θα δηλούται υπευθύνως από τον εξουσιοδοτημένο εκπρό¬ 
σωπο ενώπιον δικαστικής ή διοικητικής αρχής ή συμβο¬ 
λαιογράφου, ότι δεν εκδίδονται. 

(2) Να συμπληρωθούν τα αναλυτικά έντυπα με την έν¬ 
δειξη «ΠΑΡΑΡΤΗΜΑ Α» που θα διατεθούν στους υποψη¬ 
φίους. Η συμπλήρωση των εντύπων αυτών έχει σκοπό την 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3737 


παροχή των παρακάτω πληροφοριών, 
α) Στοιχεία υποψήφιου επενδυτή. 

Αυτά διακρίνονται σε: 

(1) Στοιχεία των προσώπων και των εταιρειών που συμ¬ 
μετέχουν στο διαγωνισμό. 

α) Αναλυτικά στοιχεία της εταιρείας που συμμετέχει στο 
διαγωνισμό και ειδικώτερα στοιχεία για το σκοπό της εται¬ 
ρείας, την οργανωτική δομή, τους μετόχους της εταιρείας, 
το είδος των μετόχων και σε περίπτωση ύπαρξης ανώνυ¬ 
μων μετοχών ο τελικός κύριος - κάτοχος των μετοχών. 

β) Σε περίπτωση που ο υποψήφιος είναι Κοινοπραξία, 
πλήρη στοιχεία των μελών τπς Κοινοπραξίας και των εκ¬ 
προσώπων αυτής καθώς επίσης στοιχεία ως προς τους 
πραγματικούς μετόχους. 

γ) Βιογραφικά στοιχεία των μετόχων, των μελών του 
διοικητικού συμβουλίου, των διευθυνόντων συμβούλων 
του ανώτερου διοικητικού προσωπικού και γενικά των 
σχετιζομένων με τη διαχειριστική λειτουργία του Καζίνου. 

δ) Στοιχεία για την οικονομική κατάσταση και τις δυνα¬ 
τότητες του υποψήφιου επενδυτή για την υλοποίηση του 
προγράμματος, όπως ισολογισμοί εταιρειών των πέντε τε¬ 
λευταίων ετών υπογεγραμμένοι από λογιστή, συναλλασ¬ 
σόμενα με αυτόν πιστωτικά ιδρύματα κ.α. 

ε) Συστάσεις περί του ήθους και της εντιμότητας των 
προσώπων που συμμετέχουν στις υποψήφιες για την πα¬ 
ραχώρηση άδειας εταιρείες. 

(2) Στοιχεία εταιρειών - προσώπων που θα συμμετέ¬ 
χουν στην προτεινόμενη επιχείρηση Καζίνου και ειδικό¬ 
τερα: 

α) Τα υπεύθυνα πρόσωπα — συμπεριλαμβανομένων και 
των κατασκευαστικών εταιρειών - για την ανέγερση και 
ανάπτυξη της επιχείρησης καζίνο. Ιδιαίτερη αναφορά θα 
πρέπει να γίνει στις σχέσεις των προσώπων αυτών και στις 
συμφωνίες που θα τις ρυθμίζουν. 

β) Τους συμμετέχοντες εταίρους στις προτεινόμενες 
μελλοντικές επιχειρήσεις καζίνων με τρόπο ώστε να καθί¬ 
σταται σαφής η κυριότης αυτών. Ιδιαίτερη αναφορά θα 
πρέπει να γίνει στα στοιχεία αλλοδαπών που προτίθενται 
να αγοράσουν μετοχές σ’ αυτές. 

γ) Τους ενδιαφερομένους να συμμετάσχουν στην επέν¬ 
δυση βάσει ενυπόγραφων επιστολών προς την Επιτροπή 
διαγωνισμού. 

δ) Τους τυχόν συμβούλους που έχουν προσληφθεί για 
τη διενέργεια ειδικών εργασιών που αφορούν το έργο. 

ε) Λεπτομερείς πληροφορίες, με ιδιαίτερη αναφορά 
στα προσόντα την εμπειρία και τις υπηρεσίες που θα προ¬ 
σφέρουν, για τους φορείς υλοποίησης των προτεινόμενων 
επενδύσεων και συγκεκριμένα τα ανώτερα στελέχη των 
νέων επιχειρήσεων, τις συνεργαζόμενες εταιρείες, τους 
συμβούλους κ.α. Ειδικώτερα θα πρέπει να υποβληθεί ορ¬ 
γανόγραμμα της νέας επιχείρησης με το ανώτερο διοικη¬ 
τικό προσωπικό καθώς επίσης και αριθμός υφιστάμενου 
προσωπικού. 

Στο οργανόγραμμα θα αναφέρονται ονομαστικά οι 
υπεύθυνοι για τις συγκεκριμένες θέσεις του Καζίνου, θα 
κατατεθούν δε γι αυτούς με την προσφορά πλήρη βιογρα- 
φικά σημειώματα 

β) Στοιχεία προηγούμενης εμπειρίας - επαγγελματικής 
ικανότητας σε τουριστικές επιχειρήσεις, εκμεταλλεύσεις 
καζίνων ή συναφείς δραστηριότητες. 

Ιδιαίτερη σημασία για την αξιολόγηση των υποψήφιων 
επενδυτών θα έχει η προηγούμενη εμπειρία τους και η 


λειτουργική και διαχειριστική ικανότητά τους σε προηγού¬ 
μενες παρεμφερείς επαγγελματικές δραστηριότητες, η 
ικανότητα εξεύρεσης χρηματοδοτικών πηγών, η επιτυχής 
ανάπτυξη επιχειρήσεως ξενοδοχειακής ή άλλης τουριστι¬ 
κής μορφής ή καζίνων από άποψη επιλογής τοποθεσίας, 
αρχιτεκτονικής των εγκαταστάσεων και εξοπλισμού και 
γενικώς η αποδεδειγμένη επί μία πενταετία επιτυχής 
άσκηση σχετικής δραστηριότητας (ή κατοχή αδείας). 

Τα αναλυτικά στοιχεία που θα υποβληθούν θα πρέπει να 
παρέχουν: 

(1) Πληροφορίες για την προ πενταετίας τουλάχιστον 
εμπειρία του υποψήφιου σε μεγάλες επενδύσεις με ανα¬ 
φορά στα στοιχεία που αφορούν την τοποθεσία, το μέγε¬ 
θος της μονάδας, τη χρηματοδότηση, τη διαχείριση και τη 
λειτουργία, την κυριότητα με υποβολή αποδεικτικών στοι¬ 
χείων για τις άδειες που υπάρχουν και το χρόνο χορήγησής 
τους. 

(2) Ένορκες βεβαιώσεις για την μη άρνηση χορήγησης 
σχετικής άδειας στο παρελθόν στον υποψήφιο επενδυτή 
ή το σχετικό μέλος της Κοινοπραξίας. 

(3) Τη συμμόρφωση των υποψηφίων με την νομοθεσία 
στα θέματα λειτουργίας καζίνων και άλλων εγκαταστά¬ 
σεων, σε φορολογικά ζητήματα και γενικά στις δραστηριό¬ 
τητες των εταιρειών τους. Αυτά θα αποδεικνύονται και με 
την προσκόμιση των παραπάνω στην παρ. αυτή αναγρα¬ 
φόμενων πιστοποιητικών. 

(4) Τυχόν παράλληλη συμμετοχή τους ή δέσμευση σε 
άλλα αναπτυξιακά προγράμματα που ήδη γίνονται εντός 
της χώρας ή σχεδιάζονται ν’ αρχίσουν εντός των δύο προ¬ 
σεχών ετών με αξία ανώτερη του ποσού των 600.000.000 
δρχ. κατ’ έργο. 

(5) Πλήρη στοιχεία για την εμπειρία του προτιθέμενου 
να λειτουργήσει το καζίνο στη διαχείριση και λειτουργία 
καζίνων και των συνοδευτικών αυτών εγκαταστάσεων 
κατά τη τελευταία πενταετία 

(6) Οι υποψήφιοι θα πρέπει να αποδείξουν ότι έχουν την 
ικανότητα και τις γνώσεις να εγκαταστήσουν στην προτει- 
νόμενη επιχείρηση καζίνου σύστημα εσωτερικού ελέγχου 
της λειτουργίας του καζίνου. Προς τούτο θα πρέπει να 
υποβληθούν: 

- Περιλήψεις των συστημάτων και διαδικασιών που 
εφαρμόζουν ήδη λειτουργούντα καζίνα 

- Επιβεβαίωση για την ύπαρξη σχεδίου τήρησης λογιστι¬ 
κών στοιχείων (το οποίο μπορεί να υποβληθεί στην Επι¬ 
τροπή). 

- Περιγραφές των τηρούμενων στατιστικών, της λει¬ 
τουργίας των οικονομικών και διοικητικών υπηρεσιών, τον 
εσωτερικό και εξωτερικό έλεγχο και την ταμειακή ασφά¬ 
λεια (φύλαξη μετρητών, μαρκών). 

- Σχετικά με τις συνοδευτικές εγκαταστάσεις οι υποψή¬ 
φιοι θα πρέπει να κάνουν ειδική αναφορά στα συστήματα 
εσωτερικού ελέγχου αυτών των εγκαταστάσεων και ειδι- 
κώτερα του λογιστικού (έσοδα-έξοδα). 

Τα παραπάνω στοιχεία θα επαληθευτούν με τη διενέρ¬ 
γεια ερευνών των υποψηφίων επενδυτών και άλλων σχετι¬ 
κών προσώπων ή εταιρειών. 

(γ) Στοιχεία για πηγές χρηματοδότησης. 

Περιγραφή χρηματοδοτικού προγράμματος της προτει- 
νόμενης επένδυσης καζίνων που θ* ^λαμβάνει: 

- Το ύψος, το είδος και την αδιά' :η πηγή χρηματοδό¬ 
τησης μαζί με το λόγο χρέους και ιδίων κεφαλαίων. 

Κατάλογο πιστωτικω ■ 'δρυμάτων και αποδεικτικά 

τους για τη χρηματοδότηση της προτεινόμενης επένδυ¬ 
σης. 

- Ενυπόγραφες επιστολές άλλων χρηματοδοτών για την 
πρόθεση χρηματοδότησης της επένδυσης. 

- Αναλυτικό ταμειακό πρόγραμμα της προτεινόμενης 
επιχείρησης καζίνου για την πενταετία που αρχίζει από 
της λήξεως του έτους παραχώρησης της άδειας. 

- Αναλυτική κατάσταση ιδίων και ξένων κεφαλαίων που 
να αποδεικνύουν τη δυνατότητα ανταπόκρισης στις χρη¬ 
ματοοικονομικές υποχρεώσεις απο την χορήγηση της 
άδειας και των πιστωτικών ιδρυμάτων που χρηματοδοτούν 
το έργο. 

III) ΤΕΧΝΙΚΗ ΠΡΟΣΦΟΡΑ - ΠΡΟΓΡΑΜΜΑ ΓΙΑ ΤΗΝ 
ΑΝΑΠΤΥΞΗ ΚΑΙ ΛΕΙΤΟΥΡΓΙΑ ΤΩΝ ΚΑΖΙΝΩΝ 

Το τμήμα αυτό θα περιλαμβάνει ακριβείς πληροφορίες 
για τα παρακάτω θέματα που αφορούν τα τεχνικά στοιχεία 
της προτεινόμενης επένδυσης και το πρόγραμμα Ανάπτυ¬ 
ξης και Λειτουργίας και θα αποδεικνύονται από τη συ¬ 
μπλήρωση των εντύπων με την ένδειξη «ΠΑΡΑΡΤΗΜΑ Β». 

(1) Τεχνικά στοιχεία 

(α) Τοπογραφικό διάγραμμα τόπου εγκατάστασης και 
διάγραμμα ευρύτερης περιοχής. 

Στην τεχνική προσφορά πρέπει να περιγράφει λεπτομε¬ 
ρώς η προτεινόμενη από τον υποψήφιο επενδυτή τοποθε¬ 
σία εγκατάστασης Καζίνο καθώς και των τυχόν προτεινο- 
μένων από τον υποψήφιο τουριστικών ή μη εγκαταστά¬ 
σεων συνοδευτικών τπς επιχειρήσεως Καζίνο ή άλλων 
εγκαταστάσεων σε άλλες περιοχές, από τις ακόλουθες 
απόψεις: 

- την προτεινόμενη τοποθεσία μέσα στα όρια της ευρύ¬ 
τερης περιοχής 

- το κατά προσέγγιση μέγεθος των προτεινομένων 
εγκαταστάσεων. 

- τις χρήσεις των κοντινών εκτάσεων και τις δυνατότη¬ 
τες συνυπάρξεως της επιχειρήσεως Καζίνο και των τυχόν 
άλλων προτεινομένων εγκαταστάσεων με τις χρήσεις αυ¬ 
τές και με τις χρήσεις που είναι πιθανό να αναπτυχθούν. 

- την επιλογή της τοποθεσίας αλλά και το σχεδιασμό 
των προτεινόμενων εγκαταστάσεων σύμφωνα με τις ισχύ- 
ουσες πολεοδομικές διατάξεις. 

- εάν κοντά στην προτεινόμενη τοποθεσία εγκατάστα¬ 
σης της επιχείρησης Καζίνο υπάρχουν ή ήδη σχεδιάζεται η 
ανάπτυξη οικιστικών περιοχών. 

- εαν υπάρχουν στην ευρύτερη περιοχή χώροι αρχαιο¬ 
λογικής σημασίας. 

- εάν υπάρχουν στην ευρύτερη περιοχή κτίρια ιστορικής 
σημασίας και στην περίπτωση που υπάρχουν, πώς θα δια- 
σφαλισθούν. 

(β) Αρχιτεκτονική Προμελέτη. 

Αφού προσκομιστούν τα αρχιτεκτονικά σχέδια των προ- 
τεινόμενων επιχειρήσεων να περιγράφει η ανάπτυξή τους 
αναφορικά προς: 

- Το μέγεθος του Καζίνου (αριθμός τραπέζιών και μη¬ 
χανημάτων για τη διεξαγωγή παιχνιδιού και προσδοκώμε- 
νος αριθμός πελατών - κατώτατο όριο, μέσος όρος και 
ανώτατο όριο) και οποιοσδήποτε προβλέψεις για μεταγε¬ 
νέστερη επέκταση του Καζίνου. 

- Τις κτιριακές εγκαταστάσεις της επιχείρησης Καζίνο, 
τόσο όσον αφορά τον αρχιτεκτονικό του σχεδιασμό όσο 
και την ένταξή του στο ευρύτερο φυσικό περιβάλλον της 
περιοχής. Το ίδιο ισχύει και για κάθε άλλη προτεινόμενη 
τουριστική ή άλλη εγκατάσταση. 


Στην τεχνική έκθεση θα περιλαμβάνονται όλα τα απα¬ 
ραίτητα στοιχεία τα οποία θα καθορίζουν την επάρκεια και 
το βαθμό πολυτέλειας των εγκαταστάσεων. 

- Πιθανή κατανομή των χρήσεων στην κατονομαζόμενη 
περιοχή (συμπεριλαμβανομένου του μεγέθους σε τετρα¬ 
γωνικά μέτρα κάθε τμήματος της προτεινόμενης κτιρια- 
κής εγκατάστασης για την επιχείρηση Καζίνο ή κάθε άλ¬ 
λης προτεινόμενης επένδυσης). 

- Τη φύση των στοιχείων της προσφοράς που δεν αφο¬ 
ρούν το Καζίνο (συμπεριλαμβανομένων του μεγέθους, τύ¬ 
που, προσδοκώμενης αγοραστικής ζήτησης, ενσωμάτω¬ 
σής τους στο Καζίνο και διευθετήσεων διοίκησης / λει¬ 
τουργίας). 

- Τον εσωτερικό σχεδιασμό και διάταξη των παιχνι- 
διών. 

- Τον τρόπο αντιμετώπισης και αντινομίας μεταξύ των 
προτεινομένων επενδύσεων και κάθε τυχόν υφιστάμενου 
ή προτεινόμενου μεγάλου δημόσιου έργου και σχεδίων 
υποδομής κοντά στην τοποθεσία που προτείνεται. 

- Δυνατότητες για περαιτέρω επιτόπια ανάπτυξη και 

- Κάθε δυνατό αντίκτυπο των προτεινομένων επενδύ¬ 
σεων στο φυσικό περιβάλλον της περιοχής, και μέτρα 
προστασίας και αποτροπής κάθε τυχόν επιβάρυνσης. 

(γ) Δυνατότητα προσπέλασης στο τόπο εγκατάστασης 
της επιχειρήσεως Καζίνο καθώς και στις τυχόν άλλες προ- 
τεινόμενες επενδύσεις: 

Να αναφερθεί λεπτομερώς η σχέση της τοποθεσίας 
που προτείνεται προς τις υπάρχουσες και προτεινόμενες 
κύριες οδούς και δημόσιες συγκοινωνίες. 

- Οποιεσδήποτε διορθωτικές εργασίες ή μέτρα που εί¬ 
ναι απαραίτητα για τη βελτίωση των δυνατοτήτων προσπέ¬ 
λασης στην προτεινόμενη τοποθεσία 

(2) Πρόγραμμα Ανάπτυξης της Επιχείρησης. 

Το τμήμα αυτό θα πρέπει να περιλαμβάνει: 

(α) Περιληπτικά το σχέδιο ανάπτυξης και λειτουργίας 
του καζίνο από άποψη λειτουργικών χρήσεων, σχέσεων 
προς τις χρήσεις των γειτονικών και περιβαλλουσών πε¬ 
ριοχών και ειδικού προκαταρκτικού ΓΠδΓΚΘΐΐης. 

(β) Χρονοδιάγραμμα κατασκευής του έργου. 

(γ) Αναφορά στους ειδικώτερους κινδύνους που θεωρεί 
ο υποψήφιος ότι ενδέχεται να επηρεάσουν την ολοκλή¬ 
ρωση και τη λειτουργία αυτού. 

(δ) Μελλοντικά σχέδια επέκτασης του καζίνου (αν 
υπάρχουν). 

Επισημαίνεται ότι: 

Τα προβλεπόμενα στην διάταξη αυτή σχέδια, μελέτες 
και εν γένει πληροφορίες πρέπει να υποβάλλονται χωρι¬ 
στά για καθ’ ένα λειτουργικά ανεξάρτητο τμήμα της επέν¬ 
δυσης. 

Η προτεινόμενη επένδυση πρέπει να είναι σύμφωνη με 
τους ισχύοντες πολεοδομικούς κανόνες και ρυθμίσεις για 
το είδος των κτιρίων, την χρήση και άλλα στοιχεία και τις 
τεχνικές προδιαγραφές του Ε.Ο.Τ. 

Η λήψη των απαραίτητων οικοδομικών αδειών ανήκει 
αποκλειστικά στην ευθύνη του επενδυτή σύμφωνα με 
τους νόμους που εκάστοτε ισχύουν. 

Η χορήγηση τπς άδειας λειτουργίας επιχείρησης καζί¬ 
νου και άλλης εγκαταστάσεως από το Υπουργείο Τουρι¬ 
σμού δεν συνεπάγεται οποιαδήποτε δυνατότητα παρέκ¬ 
κλισης από τις ισχύουσες πολεοδομικές διατάξεις. 

Οι μελέτες εφαρμογής των κτιριακών και λοιπών εγκα¬ 
ταστάσεων του αναδόχου θα πρέπει να εγκριθούν από τις 

αρμόδιες υπηρεσίες του Υπουργείου Τουρισμού και του 
Ε.Ο.Τ για τον έλεγχο της συμμόρφωσης τους προς τις 
ισχύουσες τεχνικές προδιαγραφές αλλά και την προ- 
σφορά του αναδόχου. 

IV) ΟΙΚΟΝΟΜΙΚΗ ΠΡΟΣΦΟΡΑ 
Στην οικονομική προσφορά θα πρέπει να υπάρχει λε¬ 
πτομερής εκτίμηση των παρακάτω κριτηρίων και να έχουν 
συμπληρωθεί τα ειδικά έντυπα με την ένδειξη «ΠΑΡΑΡ¬ 
ΤΗΜΑ Γ» που θα παρασχεθούν στους υποψηφίους. 

(1) Του άμεσου δημοσιονομικού οφέλους. 

(2) Των επωφελών επιπτώσεων στην Εθνική Οικονομία 

(3) Της συμβολής στην τουριστική ανάπτυξη. 

(4) Των νέων θέσεων εργασίας και των διατηρούμενων 
στις επιχειρήσεις καζίνων Μον Παρνές, Κερκύρας και Ρό¬ 
δου. 

(5) Των στοιχείων που εξασφαλίζουν την πληρότητα και 
σαφήνεια της σχετικής προτάσεως και την παροχή προ¬ 
σθέτων εγγυήσεων. 

(1) Αμεσο δημοσιονομικό όφελος, 
θα περιλαμβάνει τα ακόλουθα: 

(α) Την χρηματική προσφορά, επακριβώς, σε δραχμές 
λαμβανομένης υπόψιν της κατώτατης χρηματικής προ¬ 
σφοράς για τη συγκεκριμένη θέση, (βλέπε ανωτέρω παρ. 
8.4. (α)). 

(β) Το προτεινόμενο ποσοστό συμμετοχής του Ελληνι¬ 
κού Δημοσίου στα μικτά κέρδη των παιχνιδιών λαμβάνο- 
ντας υπόψιν το κατώτατο όριο της θέσης του καζίνου, 
(βλέπε ανωτέρω 8.4. (β) ) και τα προσδοκώμενα ετήσια 
έσοδα του Ελληνικού Δημοσίου από την συμμετοχή αυτή 
για μια πενταετία 

(γ) Την νόμιμη αποδοχή της καταβολής του ειδικού τέ¬ 
λους υπέρ Ε.Ο.Τ. (Βλέπε ανωτέρω παρ 8.4 (γ)). 

(δ) Τον προϋπολογισμό για μια πενταετία των λοιπών 
φόρων και τελών υπέρ του Ελληνικού Δημοσίου όπως Φό¬ 
ρου εισοδήματος - ΦΠΑ κ.α. από όλα τα τμήματα των επι¬ 
χειρήσεων που θα λειτουργήσουν από τον κάτοχο της 
άδειας. 

(ε) Προϋπολογισμό για μια πενταετία των τελών υπέρ 
της τοπικής αυτοδιοίκησης. 

(στ) Για τις άδειες της Πάρνηθας, Ρόδου και Κέρκυρας: 

- αποδοχή των σχετικών με την μεταβίβαση του παθητι¬ 
κού των επιχειρήσεων όρων κατά τις διατάξεις του Ν. 
2206/94. 

- Το ποσό της εξαγοράς των παραπάνω επιχειρήσεων 
όπως αυτό υπολογίζεται σύμφωνα με την παρ. 8.4 (στ) της 
απόφασης αυτής. 

- Το προτεινόμενο μίσθωμα και οι δαπάνες συντηρή- 
σεως του ξενοδοχείου και των βοηθητικών εγκαταστά¬ 
σεων (τελεφερίκ) του συγκροτήματος Πάρνηθας. 

(2) Επωφελείς επιπτώσεις στην Εθνική Οικονομία, 
θα περιλαμβάνει τα ακόλουθα: 
α) Τη δημιουργία νέων επενδύσεων στις περιοχές εγκα¬ 
τάστασης των καζίνων και σε άλλες περιοχές της χώρας 
πέραν της επιχείρησης καζίνο με λεπτομερή περιγραφή 
και εκτίμηση γι' αυτές: 

- του είδους της επένδυσης (Ξενοδοχειακό Συγκρότημα, 
λοιπές Τουριστικές εγκαταστάσεις πολυτελείας για τη 
διαμονή και εστίαση τουριστών υψηλής εισοδηματικής 
στάθμης, έργα ειδικής τουριστικής υποδομής όπως μαρί¬ 
νες, γήπεδα γκόλφ συνεδριακά κέντρα κ.α ) και προϋπο¬ 
λογισμό της αξία τους. 

-Του ποσού των εισαγομένων κεφαλαίων από το εξωτε¬ 


ρικό (σε δραχμές) για τη χρηματοδότησή τους. 

“ Τον αριθμό νέων θέσεων εργασίας που θα δημιουργη- 
θούν κατά τη φάση κατασκευής και μετά την ολοκλήρωσή 
τους 

-Τις προβλέψεις ροής ρευστού, κερδών και ζημιών των 
επενδύσεων αυτών για μια πενταετία από την έναρξη λει¬ 
τουργίας τους (σε ονομαστικής αξίας τιμές) 

“ Την εμπορική βιωσιμότητα των παραπάνω επενδύσεων 
με βάση τα στοιχεία που θα υποβάλει ο επενδυτής για την 
προσφορά και ζήτηση των υπηρεσιών που θα παρέχουν 
αυτές στην Ελλάδα γενικώς και ειδικώτερα στην περιοχή 
ανάπτυξής τους. 

(3) Συμβολή στην τουριστική ανάπτυξη της περιοχής, 
θα περιλαμβάνει πέραν των τουριστικών επενδύσεων 
που αναφέρονται παραπάνω στο εδ. (2) «Επωφελείς επι¬ 
πτώσεις στην Εθνική Οικονομία» τα ακόλουθα : 

-Τον προϋπολογισμό δαπανών δημιουργίας ή βελτίωσης 
υφιστάμενων οδικών δικτύων και γενικά άλλων συγκοινω¬ 
νιακών μέσων απαραίτητων για την προσπέλαση στο χώρο 
ανάπτυξης του καζίνου. 

-Τα ειδικά οικονομικά κίνητρα για την προώθηση νέων 
μορφών τουρισμού όπως θαλάσσιου τουρισμού, χειμερι¬ 
νού τουρισμού, τουρισμού τρίτης ηλικίας συνεδριακού 
τουρισμού κ.α στην περοχή εγκατάστασης τπς επιχείρη¬ 
σης καζίνο και σε άλλες περιοχές της χώρας. 

“ Την προβλεπόμενη πληρότητα των τουριστικών εγκατα¬ 
στάσεων της περιοχής λειτουργίας του καζίνου και γενικά 
της τουριστικής κίνησης της περιοχής για μια πενταετία 

- Περιγραφή της στρατηγικής ανάπτυξης και του μάρκε¬ 
τινγκ που θα προωθήσουν μέσω του προγράμματος ανά¬ 
πτυξης του προτεινόμενου καζίνο και των συνοδευτικών 
του εγκαταστάσεων με στόχο ανάπτυξης του Ελληνικού 
Τουρισμού και προϋπολογισμό δαπανών για την επίτευξη 
αυτού του στόχου, για μια πενταετία 

(4) Δημιουργία νέων θέσεων εργασίας χαι διατήρηση 
των θέσεων εργασίας των επιχειρήσεων καζίνων Μον 
Παρνές, Κερκύρας και Ρόδου, 
θα περιλαμβάνει τα ακόλουθα: 

(α) Γ ια τις επιχειρήσεις καζίνο που θα λειτουργήσουν για 
πρώτη φορά: 

-Τον αριθμό του επιστημονικού και εργατικού προσωπι¬ 
κού που θα απασχοληθεί κατά τη φάση κατασκευής του 
καζίνου και των τυχών συνοδευτικών αυτού εγκαταστά¬ 
σεων. 

-Το συνολικό αριθμό του προσωπικού που θα προσλη- 
φθεί μετά την ολοκλήρωση της επιχείρησης καζίνου και 
των τυχόν άλλων τουριστικών εγκαταστάσεων 

- Τον αριθμό του προσωπικού που θα προέρχεται από επι¬ 
χειρήσεις καζίνων ή άλλες σχετικές τουριστικές επιχειρή¬ 
σεις που ήδη λειτουργούν στην Ελλάδα 

- Τον αριθμό των ατόμων που θα προσληφθούν απο την 
Ελλάδα και ειδικώτερα απο την περιοχή εγκατάστασης 
του καζίνου. 

-Τον αριθμό των ατόμων που θα προσληφθούν απο το 
εξωτερικό. 

(Β) Για τις επιχειρήσεις των καζίνων στις θέσεις Μον 
Παρνές Πάρνηθας,Ρόδου και Κερκύρας: 

-Τον αριθμό των διατηρούμενων θέσεων εργασίας σύμ¬ 
φωνα με το άρθρο 1 παρ. 6 του Ν. 2206/94 όπως λεπτο¬ 
μερώς αναφέρεται στην παρ. 8.7 τής παρούσας απόφα¬ 
σης. 

-Τον αριθμό των νέων θέσεων εργασίας πέραν των υπο- 

χρεωτικά διατηρούμενων σε αυτές δυνάμει του άρθρου 1 
παρ. 6 του Ν.2206/94 με τη διάκριση του παραπάνω εδα¬ 
φίου α της παραγράφου αυτής για το απασχολούμενο 
προσωπικό στις νέες επιχειρήσεις Καζίνων. 

(5) Πληρότητα και σαφήνεια των σχετικών προτάσεων 
και παροχή προσθέτων εγγυήσεων. 

Για την εξασφάλιση των παραπάνω θα πρέπει στην οικο¬ 
νομική προσφορά να περιλαμβάνεται: 

- Το αναλυτικό χρονοδιάγραμμα υλοποίησης της επένδυ¬ 
σης και έναρξης λειτουργίας της επιχείρησης από τη χο¬ 
ρήγηση της άδειας. Οι υποψήφιοι επενδυτές θα πρέπει να 
γνωρίζουν ότι το χρονοδιάγραμμα αυτό, όπως τελικά συμ- 
φωνηθεί, θα θεωρηθεί ως συμβατικός χρόνος εκτέλεσης 
έργου. 

Ο συμβατικός αυτός χρόνος μπορεί να παρατείνεται μέ¬ 
χρι το 1 /4 αυτού. Μετά τη λήξη της παραπάνω παράτασης 
θα κινείται η διαδικασία κατάπτωσης των προσφερθεισών 
εγγυητικών επιστολών για την έγκαιρη πραγματοποίηση 
του έργου και κήρυξης του πλειοδότη εκπτώτου. 

-Τον αδρομερή προϋπολογισμό τπς προτεινόμενης 
επένδυσης με τα παρακάτω στοιχεία που θα αποδεικνύ- 
ουν την ορθότητά του: 

Πρόβλεψη του κόστους για το καζίνο και τις λοιπές 
εγκαταστάσεις κατά τις βασικές μονάδες κόστους αυτών, 
με ειδικώτερη αναφορά στον τύπο συμβολαίου κατα¬ 
σκευής, δηλ. κατ' αποκοπή, με ποσοστό κέρδους επί των 
εξόδων, με πίνακα αμοιβών κλπ., στις εγγυήσεις για την 
εκτέλεση, ευθύνη για ελαττώματα, προβλέψεις για την 
περίοδο συντήρησης, κρατήσεις, ποινικές ρήτρες, στους 
όρους πληρωμής σύμφωνα με το συμβόλαιο συμπεριλαμ¬ 
βανομένων των προκαταβολών στα στοιχεία στα οποία 
στηρίζεται η πρόβλεψη του κόστους και οι βασικές ημερο¬ 
μηνίες και στις ειδικές ασφάλειες του έργου. 

- Η ανάλυση της λειτουργίας της επιχείρησης Καζίνο και 
των τυχόν συνοδευτικών τουριστικών εγκαταστάσεων για 
τα πέντε πρώτα χρόνια από τη χορήγηση της άδειας, με ει- 
δικώτερη αναφορά στον: 

- προγραμματισμό παρουσίασης στην αγορά (διαφήμιση, 
δημόσιες σχέσεις, τιμολόγηση). 

- προγραμματισμό της απασχόλησης και της διαχείρισης. 

- τη ροή ρευστού (εβδίι-ίΙΟΝΛ/), της προτεινόμενης επένδυ¬ 
σης για περίοδο μιας πενταετίας από τη χορήγηση της 
άδειας λειτουργίας. 

Οι πληροφορίες για τη ροή ρευστού και για την εκτίμηση 
των λοιπών δημοσιονομικών οφελών του Κράτους πρέπει 
να παρέχονται κατ’ έτος σε ονομαστικής αξίας τιμές. Για 
την ανεύρεση της καθαρής παρούσας αξίας αυτών στο 
προτεινόμενο επιχειρηματικό σχέδιο θα εφαρμόζεται 
προεξοφλητικό επιτόκιο, όπως αυτό ορίζεται από την 
Τράπεζα της Ελλάδος και υπολογιζόμενο για όλη τη διάρ¬ 
κεια της πενταετίας. 

Οι υποψήφιοι επενδυτές θα πρέπει να λάβουν υπόψιν 
τους ως δεδομένο τον ετήσιο πληθωρισμό όπως αυτός κα¬ 
θορίζεται από την Εθνική Στατιστική Υπηρεσία κατά το 
χρόνο της υποβολής της προσφοράς. 

-Τα στοιχεία για την εμπορική βιωσιμότητα της προτεινό- 
μενης επιχείρησης καζίνου με ειδικώτερη αναφορά στην 
προσφορά και τη ζήτηση των υπηρεσιών που παρέχονται 
από τα καζίνα στην Ελλάδα και ειδικώτερα στην αγορά που 
απευθύνεται το προτεινόμενο σχέδιο καζίνο. 

- Οι οποιεσδήποτε δεσμεύσεις - επιπλέον των εγγυητι¬ 
κών επιστολών που προβλέπονται στο Ν.2206/1994 -που 


προτίθενται να αναλάβουν οι υποψήφιοι επενδυτές υπό 
μορφή εγγύησης ή τραπεζικής σύστασης για την τήρηση 
του χρονοδιαγράμματος πραγματοποίησης της επένδυ¬ 
σης, που θα συμφωνηθεί, και τη βιωσιμότητα της προτει- 
νόμενης συνολικής επένδυσης, καθώς επίσης επιστολές 
πιστωτικών ιδρυμάτων για την πιστοληπτική ικανότητα των 
υποψήφιων επενδυτών. 

11.3 ΤΙΜΕΣ 

Οι τιμές θα πρέπει να δίνονται σε δραχμές, να αναφέρο- 
νται δε ολογράφως και αριθμητικώς. Προσφορές που δεν 
δίνουν τις τιμές σε δραχμές ή που καθορίζουν σχέση 
δραχμής προς ξένο νόμισμα θα απορρίπτονται σαν απαρά¬ 
δεκτες. 

12. ΣΥΜΒΟΥΛΕΥΤΙΚΗ ΔΙΑΔΙΚΑΣΙΑ ΚΑΙ ΕΠΙΛΟΓΗ 
ΥΠΟΨΗΦΙΩΝ 

Οι υποψήφιοι μπορούν να ζητήσουν διευκρινήσεις ανα¬ 
φορικά με τους όρους της τελικής λεπτομερούς προσφο¬ 
ράς ή για ζητήματα που ανακύπτουν κατά την προετοιμα¬ 
σία της προσφοράς, μέχρι της ημέρας υποβολής της προ¬ 
σφοράς τους. 

Τυχόν ερωτήσεις που θα υποβληθούν σε οποιοδήποτε 
άλλο χρονικό σημείο κατά τη διαδικασία δεν θα απαντη¬ 
θούν εκτός εάν οι ερωτήσεις θεωρηθούν ότι είναι εξαιρε¬ 
τικής σπουδαιότητας. Σ’ αυτήν την περίπτωση οι απαντή¬ 
σεις θα κοινοποιηθούν σ’ όλους τους υποψηφίους. 

Γ ια να ορισθεί συνάντηση για υποβολή ερωτήσεων οι 
υποψήφιοι θα πρέπει να γράψουν στη Δ/νση της παρ. 4 
αναφέροντας τις επιθυμητές ημερομηνίες κατά σειρά 
προτίμησης (δύο εναλλακτικές ημερομηνίες) εντός του 
σχετικού δεκαημέρου. 

Αναμένεται ότι οι συναντήσεις θα διαρκούν μέχρι τρεις 
ώρες για κάθε ακρόαση. 

Διευκρινήσεις που δίδονται από τους υποψήφιους οπο¬ 
τεδήποτε μετά τη λήξη του χρόνου κατάθεσπς των προ¬ 
σφορών τους δεν γίνονται δεκτές και απορρίπτονται ως 
απαράδεκτες. 

Διευκρινήσεις δίνονται μόνο όταν ζητούνται απο την 
Επιτροπή διαγωνισμού. 

Σημειώνεται ότι από τις διευκρινήσεις που δίνονται λαμ- 
βάνονται μόνο εκείνες που αναφέρονται στα σημεία που 
ζητήθηκαν. Οι πληροφορίες - διευκρινήσεις που ζητήθη¬ 
καν σύμφωνα με τα παραπάνω θα πρέπει να δίνονται εγ- 
γράφως και θα θεωρούνται ότι αποτελούν τμήμα της προ¬ 
σφοράς. 

Αντιπροσφορές δεν γίνονται δεκτές και θεωρούνται ως 
απαράδεκτες. 

Γ ια οποιαδήποτε αλλαγή στο περιεχόμενο της τελικής 
προσφοράς που έχει υποβληθεί στην Επιτροπή ο υποψή¬ 
φιος επενδυτής υποχρεούται να ειδοποιήσει την επιτροπή 
εγγράφως πριν την ολοκλήρωση της διάσκεψης. Τα στοι¬ 
χεία της αλλαγής πρέπει να εκτίθενται λεπτομερώς καθώς 
και να επισημαίνεται η διαφοροποίηση από την προηγού¬ 
μενη προσφορά. Η Επιτροπή δεν υποχρεούται να λάβει 
υπόψιν της την επελθούσα τροποποίηση. 

Η οικονομική προσφορά των μη επιλεγέντων για το Β' 
στάδιο υποψηφίων δεν αποσφραγίζεται αλλά επιστρέφε- 
ται αμέσως μετά τη λήξη του Α’ σταδίου στον υποψήφιο 
επενδυτή. 

Μετά την παρουσίαση και αξιολόγηση των προσφορών 
συμφώνως προς τα προεκτεθέντα στην παραπάνω παρ. 8 
κριτήρια η Επιτροπή και κατά τα δύο στάδια μπορεί να διε- 
ξαγάγει περαιτέρω συζητήσεις με μερικούς ή ολους τους 

υποψηφίους αν το θεωρήσει αναγκαίο. 

Οι υποψήφιοι επενδυτές θα πρέπει να έχουν υπόψιν 
τους ότι θα ερευνηθούν σύμφωνα προς τις διεθνείς προ¬ 
διαγραφές και ότι θα είναι στη διακριτική ευχέρεια της 
Επιτροπής να διεξαγάγει ελέγχους των εταιρειών και του 
ανώτερου προσωπικού τους προκειμένου να εξασφαλι- 
σθούν οι προϋποθέσεις του κριτηρίου ήθους και εντιμότη¬ 
τας που αναφέρονται στην παρ. 8.1 της απόφασης αυτής. 

13. θα ακολουθήσει η έκδοση συμπληρωματικών διευ¬ 
κρινιστικών εγκυκλίων εφόσον αυτό κριθεί αναγκαίο από 
την Επιτροπή. 

14. ΤΗΡΗΣΗ ΕΧΕΜΥΘΕΙΑΣ 

Οι συμμετέχοντες στο διαγωνισμό, τα μέλη της Επιτρο- 
πής του διαγωνισμού, οι υπάλληλοι της Γραμματείας της 
Επιτροπής, οι υπάλληλοι του Υπουργείου Τουρισμού και 
του Ε.Ο.Τ., οι σύμβουλοι και οποιοσδήποτε άλλος ασχο- 
λείται με τον διαγωνισμό αυτόν οφείλουν να τηρούν από¬ 


λυτη εχεμύθεια και να αποφεύγουν δημόσιες συζητήσεις 
ή σχόλια σε σχέση με την προσφορά ή τις προσφορές των 
υποψηφίων επενδυτών, τη διαδικασία χορήγησης των 
αδειών ή οποιοδήποτε άλλο θέμα σχετίζεται με τη δη¬ 
μιουργία των καζίνων. Για κάθε σχολιασμό απαιτείται 
προηγούμενη έγγραφη συγκατάθεση της Επιτροπής και 
κατά τη διακριτική της ευχέρεια. 

15. Από τις διατάξεις της απόφασης αυτής δεν δημιουρ- 
γείται δαπάνη σε βάρος του Ελληνικού Δημοσίου. 

16. Η παρούσα απόφαση να δημοσιευθεί στην Εφημε¬ 
ρίδα της Κυβερνήσεως και περίληψη της παρούσας στην 
Επίσημη Εφημερίδα των Ευρωπαϊκών Κοινοτήτων. 

Αθήνα, 30 Μαΐου 1994 

Ο ΥΠΟΥΡΓΟΣ 

ΔΙΟΝΥΣΗΣ ΛΙΒΑΝΟΣ 

ΕΘΝΙΚΟ ΤΥΠΟΓΡΑ ΦΕ ΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 


Ταχ. Κώδικας : 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕΙ.ΕΧ 

ΡΑΧ 

22.3211 ΥΡΕΤ ΟΠ 
5234312 

λειτουργούν καθημερινά από Θ.ΟΟ’ έως 13.00' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

* Τμήμα πληροφόρησης: Για τα δημοσιεύματα των ΦΕΚ Ιολωμού 51 τηλ 52.25.713 - 52.49.547 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


# Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιιιές κ α τά τεύχος τ ης ΕΦΗΜΕΡΙΔΑ Σ ΤΗΣ ΚΥΒΕΡ ΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 

Κωδικός αριθ. κατάθεσης στο Δημόσιο Ταμείο 2531 | Κωδικός αριθ. κατάθεσης στο Δημόσιο Ταμείο 3512 


Η ετήσια συνδρομή είναι: 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) 

Για 

το Τεύχος Α' Δρχ. 

15.000 

Δρχ. 

750 

β) 

» 

» 

» 

Β 

» 

30.000 

» 

1.500 

Υ) 

» 

» 

» 

Γ 

» 

10.000 

» 

500 

δ) 

» 

» 

» 

Δ' 

» 

30.000 

» 

1.500 

ε) 

» 

» 

» 

Αναπτυξιακών Πράξεων 

» 

20.000 

» 

1.000 

στ) 

» 

» 

» 

Ν.Π.Δ.Δ. 

» 

10.000 

» 

500 

ζ) 

» 

» 

» 

ΠΑΡΑΡΤΗΜΑ 

» 

5.000 

7 » 

250 

π) 

» 

» 

» 

Δελτ. Εμπ.8ι Βιομ. Ιδ. 

» 

10.000 

» 

500 

θ) 

» 

» 

» 

Αν. Ειδικού Δικαστηρίου 

» 

3.000 

» 

150 

ι) 

» 

» 

» 

Α.Ε. & Ε.Π.Ε. 

» 

200000 

» 

10.000 

ια) 

Για 

όλα τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

















